***พิธีสวมมงกุฎอิเนส เด กัสโตร ในปี 1361*** (ฝรั่งเศส: *Le Couronnement d'Inès de Castro en 1361*) วาดขึ้นใน ค.ศ. 1849 โดยจิตรกรชาวฝรั่งเศสชื่อปีแยร์-ชาร์ล กงต์ จัดแสดงครั้งแรกที่นิทรรศการศิลปะแห่งปารีส (ซาลง) ค.ศ. 1849 (เป็นผลงานชิ้นที่สองของเขาที่จัดแสดงที่นิทรรศการนี้) และจัดแสดงในพิพิธภัณฑ์วิจิตรศิลป์ลียง ตั้งแต่ ค.ศ. 1885

จิตรกรคนอื่น ๆ ในยุคนั้นยังวาดภาพชีวิตของอิเนส เด กัสโตร ได้แก่ เคานต์โอกุสต์ เดอ ฟอร์แบ็ง ในปีค.ศ. 1812 (เขายังได้แสดงสำเนาต้นฉบับในนิทรรศการศิลปะปารีสปี 1819) ฌีโล แซ็งแตฟวร์ ใน ค.ศ. 1827 หรือภาพของเออเฌนี แซร์เวียร์ ที่วาดภาพ *อิเนส เด กัสโตร ขวางตัวเองพร้อมลูกของเธอแทบเบื้องพระบาทกษัตริย์อาฟงซูที่ 4 เพื่อให้ปล่อยตัวดอมเปดรู พระสวามีของเธอ* (จัดแสดงที่ซาลงใน ค.ศ. 1824) และโอกุสต์ มาร์แก ที่วาดภาพ *อิเนส เด กัสโตรก่อนถูกฆาตกรรม* (ค.ศ. 1839)

ประวัติความเป็นมาของงาน
-----------------------

*พิธีสวมมงกุฎอิเนส เด กัสโตร ในปี 1361* เป็นผลงานชิ้นแรก ๆ ของปีแยร์-ชาร์ล กงต์ ซึ่งสร้างขึ้นเพื่อเข้าร่วมแสดงที่ซาลง (นิทรรศการศิลปะปารีส) ครั้งที่สอง ในหัวข้อเรื่องสมัยกลางกับความตาย ซึ่งไม่ใช่ยุคใหม่ แต่เป็นที่น่าสนใจสำหรับนักเขียนแนวจินตนิยมอย่างวิกตอร์ อูว์โก, ปีแยร์-ซีมง บาล็องช์ ซึ่งได้แต่งเรื่องสั้นใน ค.ศ. 1811 หรือจูเซปเป แปร์ซีอานี ซึ่งแสดงละครเวทีเรื่องนี้ใน ค.ศ. 1839

บริบททางประวัติศาสตร์
---------------------

ภาพวาดนี้แสดงถึงพิธีสวมมงกุฎในฐานะสมเด็จพระราชินีแห่งโปรตุเกสของอิเนส เด กัสโตรใน ค.ศ. 1361 อิเนสเป็นผู้ติดตามของเจ้าหญิงกอนส์ตันซา มานูเอล พระชายาในเจ้าชายเปดรูแห่งโปรตุเกส รัชทายาทแห่งราชบัลลังก์โปรตุเกส เจ้าชายเปดรูทรงรักกับอิเนส และทรงตกพุ่มม่ายเมื่อเจ้าหญิงกอนส์ตันซาสิ้นพระชนม์ใน ค.ศ. 1349 เจ้าชายเปดรูปฏิเสธที่จะเสกสมรสใหม่และประทับอยู่กับอิเนสจนเป็นเรื่องอื้อฉาว ภายใต้แรงกดดันจากราชสำนัก พระเจ้าอาฟงซูที่ 4 แห่งโปรตุเกส พระราชบิดาของเจ้าชายเปดรู พยายามยุติเรื่องนี้ด้วยการส่งคนไปลอบสังหารอิเนสในวันที่ 7 มกราคม ค.ศ. 1355

เจ้าชายเปดรูสืบราชบัลลังก์ต่อจากพระราชบิดาใน ค.ศ. 1357 และทรงอ้างว่าพระองค์อภิเษกสมรสกับอิเนสอย่างลับ ๆ ใน ค.ศ. 1354 ทำให้นางเป็นสมเด็จพระราชินีโปรตุเกสและพระโอรสธิดาถือว่าถูกต้องตามกฎหมาย ตามตำนานกล่าวว่า พระองค์ได้ขุดร่างของอิเนสขึ้นมาให้เธอสวมเสื้อคลุมสีม่วงและนั่งบนราชบัลลังก์ จากนั้นให้เหล่าผู้ยิ่งใหญ่ในราชอาณาจักรจุมพิตที่มือของเธอ

คำอธิบายงานจิตรกรรม
-------------------

ภาพวาดนี้สื่อถึงเหตุการณ์ที่เลวร้ายที่ซึ่งผู้ยิ่งใหญ่คนหนึ่งในราชอาณาจักรจุมพิตที่มือของอิเนสที่สิ้นพระชนม์ไปแล้ว และถูกตั้งศพขึ้นนั่งบัลลังก์ ภายใต้การกำกับดูแลของพระเจ้าเปดรูที่ทรงสวมชุดเกราะคร่ำทองและเสื้อคลุมขนเพียงพอนหางสั้น ภาพหลักจัดเป็นฉากหลัง ด้านข้างและทางด้านขวา ในเบื้องหน้า มีทหารติดอาวุธพร้อมง้าวเป็นการแสดงให้ขุนนางตระหนักเห็น ทางด้านซ้ายของบัลลังก์ มีสตรีสองคนแต่งกายด้วยชุดหลากสี พื้นหลังร่วมแสดงผ้าแขวนสีแดงไว้เบื้องสูง และพื้นหลังสีเข้มที่เราสามารถมองเห็นเสาและหลังคาโค้งที่ตกแต่งด้วยจิตรกรรมฝาผนังหรือกระเบื้องโมเสก

*กาลิเลโอเผชิญต่อหน้าสำนักงานสันตะสำนัก* ของรอแบร์-เฟลอรี ค.ศ. 1847
องค์ประกอบภาพของปีแยร์-ชาร์ล กงต์ แสดงให้เห็นถึงอิทธิพลจากอาจารย์ของเขาคือ จิตรกรโฌแซ็ฟ-นีกอลา รอแบร์-เฟลอรี ในการเคลื่อนไหวของตัวละครบางตัวหรือทหารในชุดเกราะคล้ายคลึงภาพ *กาลิเลโอเผชิญต่อหน้าสำนักงานสันตะสำนัก* แม้กงต์จะแสดงความสามารถของเขาในการวาดวัสดุเช่นเหล็กบนชุดเกราะ แต่เขาไม่คำนึงถึงความถูกต้องทางประวัติศาสตร์ และได้นำเสนอชุดเกราะจากคริสต์ศตวรรษที่ 16 ซึ่งสร้างขึ้นใหม่ แทนที่จะเป็นคริสต์ศตวรรษที่ 14

นิทรรศการ
---------

ภาพนี้จัดแสดงครั้งแรกที่นิทรรศการศิลปะแห่งปารีส ค.ศ. 1849 แต่ไม่มีใครสังเกตเห็น กงต์จึงจัดแสดงอีกครั้งในงานมหกรรมโลก (1867)

ภาพวาดถูกนำเสนอในระหว่างการจัดนิทรรศการ

* ค.ศ. 2014 ที่ลียง นิทรรศการ "*ประดิษฐกรรมจากอดีต เรื่องราวของหัวใจและดาบในยุโรป ปี 1802-1850*"

อ้างอิง
-------

1. ↑  "Archived copy". *www.culture.gouv.fr*. คลังข้อมูลเก่าเก็บจากแหล่งเดิมเมื่อ 20 February 2016. สืบค้นเมื่อ 13 January 2022.`{{cite web}}`: CS1 maint: archived copy as title (ลิงก์)
2. ↑  "Supplementum Epigraphicum GraecumVani. Exposition catalogue". *Supplementum Epigraphicum Graecum*. doi:10.1163/1874-6772\_seg\_a58\_1698. สืบค้นเมื่อ 2022-04-01.
3. ↑  Catalogue exposition. L'Invention du Passé. Histoires de cœur et d'épée en Europe 1802-1850. Paris, p.320
4. ↑  Catalogue exposition. L'Invention du Passé. Histoires de cœur et d'épée en Europe 1802-1850. Paris, p.320
5. ↑  Catalogue exposition. L'Invention du Passé. Histoires de cœur et d'épée en Europe 1802-1850. Paris, p.320

* Catalogue exposition. L'Invention du Passé. Histoires de cœur et d'épée en Europe 1802-1850. Paris, p.320 :2,musée des Beaux-Arts de Lyon - Hazan, 2014. isbn=978-2-7541-0760-0